jkorsvik/nowiki_second_scrape_merged huggingface dataset:
PowerPC

PowerPC er en mikroarkitektur for RISC mikroprosessorer som ble skapt av Apple-IBM-Motorola alliansen (kjent som AIM) i 1991. PowerPC-prosessoren skulle egentlig inngå i en samlet «AIM»-plattform, men bare prosessoren er i bruk den dag i dag.


== Bruk av PowerPC ==
PowerPC-prosessorer blir brukt i mange produkter, blant disse er Macintosh-maskiner til og med begynnelsen av 2007, IBM RS/6000 UNIX arbeidsstasjoner, Cisco-rutere, Amiga-klonen Pegasos, akselerasjons-kort for Amiga, spillkonsollen Nintendo GameCube og den personlige videoopptakeren TiVo. I 2003 sendte NASA opp to «Mars-rovere» (Spirit og Opportunity) som brukte PowerPC-prosessorer.
De tre største produsentene av syvende generasjons spillkonsoller baserte konsollene på PowerPC-arkitekturen:

PlayStation 3 fra Sony, Lansert i 2006, inneholder en Cell-prosessor som består av en PowerPC kontrollprosessor, med åtte DSP-lignende akselerator-prosessorer, sju aktive og en ekstra.
Xbox 360 fra Microsoft, lansert i slutten av 2005, inneholder en 3,2 GHz IBM PowerPC chip med tre symmetriske kjerner.
Wii, lansert 8. desember 2006, skal inneholde en PowerPC-basert prosessor, men tekniske detaljer har ennå ikke blitt avslørt.
Florennes

Florennes er en kommune i den belgiske provinsen Namur. I nærheten av byen ligger flystasjonen med samme navn som er hjembase for 1- og 350 skvadron som flyr F-16 Fighting Falcon. På 1980-tallet var amerikanske styrker og krysserraketter med atomstridshoder utplassert ved flystasjonen imot lokalbefolkningens ønsker.Florennes var fødebyen til Tour de Francevinnerne Firmin Lambot og Leon Scieur.


== Referanser ==


== Eksterne lenker ==
Offisielt nettsted 
(en) Florennes – kategori av bilder, video eller lyd på Commons
Burgenland

Burgenland er den østligste delstaten i Østerrike.
Den grenser til Slovakia (Bratislavský kraj), Ungarn (Győr-Moson-Sopron og Vas) og Slovenia, foruten til nabodelstatene Niederösterreich og Steiermark.


== Geografi ==
I den nordlige delen av det forholdsvis flate Burgenland ligger Neusiedler See, en stor såkalt steppesjø, som er forholdsvis grunn, omgitt av et brett sivbelte, og med en unik fauna.
Den sørlige delen er mer bakkete.


== Administrativ inndeling ==
Burgenland består av 171 kommuner (Gemeinden) i sju distrikter (Bezirke), som er oppkalt etter distriktenes forvaltningssted, og to bydistrikter (Statutarstädte):

Eisenstadt (bydistrikt)
Eisenstadt-Umgebung
Güssing
Jennersdorf
Mattersburg
Neusiedl am See
Oberpullendorf
Oberwart
Rust (bydistrikt)


== Historie ==
Til tross for sin overveiende tyskspråklige befolkning var Burgenland siden 1647 tillagt den ungarske delen av Østerrike-Ungarn. Området har vært tyskspråklig helt siden den tyske koloniseringen på 1300-tallet, og hørte administrativt til den transleitanske riksdelen av Østerrike-Ungarn, det vil si lå under den ungarske delen av dobbeltmonarkiet. Ettersom begge riker var under felles styre, hadde det dengang ingen praktisk betydning for innbyggerne.Etter oppløsningen av Østerrike-Ungarn etter den første verdenskrig ble området i henhold til Saint-Germain-traktaten tilstått Østerrike, mens den da språklig blandete byen Ödenburg (ungarsk Sopron), som hadde vært en naturlig hovedstad, tilfalt etter en i manges syn "rigget" folkeavstemning, Ungarn. Derved forble byen Sopron i Ungarn mens dens omland tilfalt Østerrike og den mindre byen Eisenstadt ble den nye delstatens hovedstad.
Navnet (Burgenland = «borgenes land») refererer til de fire ungarske distriktene som bidro med arealer til Burgenland: Ödenburg, Eisenburg (ungarsk: Vasvár), Wieselburg (Moson) og Pressburg (Poszoni, i dag hovedstaden i Slovakia: Bratislava). Ingen av de navngivende byene ligger imidlertid i dagens Burgenland.


== Eksterne lenker ==
Offisielt nettsted 
(en) Burgenland – kategori av bilder, video eller lyd på Commons 
(en) Burgenland – galleri av bilder, video eller lyd på Commons
Mette

Mette er en dansk kjæleform av kvinnenavnet Margrete som kommer av det greske ordet margarítes, «perle». Navnet kan også være en nedertysk kortform av Mathilde som betyr «sterk stridskvinne».


== Utbredelse ==
Mette er et svært vanlig navn i Danmark.
Navnet Mette er kjent i Norge fra ca. 1450. I nyere tid var Mette blant de mest populære døpenavnene i Norge på 1960-tallet. En populær sammensetting av navnet er Anne-Mette.

Tabellen nedenfor gir en detaljert oversikt over populariteten til kvinnenavnet Mette  i noen av de landene hvor statistikk er tilgjengelig.


== Kjente personer med navnet ==
Mette Lange-Nielsen (1929–1981), skuespiller
Mette Newth (f 1942), illustratør og forfatter
kronprinsesse Mette-Marit (f 1973)
Mette Karlsvik (f 1978), forfatter
Mette Frederiksen (f 1977), dansk politiker


== Annen bruk av navnet ==
Mette er et vanlig navn på geiter i Norge.


== Referanser ==


== Eksterne lenker ==

(en) Behind the Name: Mette
(en) Think Baby Names: Mette
Sölvesborg

Sölvesborg er en svensk by som ligger i Blekinge län i Blekinge.  Det er administrasjonssenteret i Sölvesborg kommune. I 2010 hadde tettstedet 8 401 innbyggere.


=== Befolkningsutvikling ===


== Referanser ==
Avesta (Dalarna)

Avesta er en by i Dalarnas län i landskapet Dalarna i Sverige. Det er Avesta kommunes administrasjonssenter. I 2010 hadde tettstedet Avesta 14 506 innbyggere.Avesta fikk bystatus i 1641, men bystatusen ble inndratt i 1686. Avesta fikk bystatus på nytt i 1919. 


== Referanser ==


== Eksterne lenker ==
Offisielt nettsted 
(en) Avesta – kategori av bilder, video eller lyd på Commons
Borlänge

Borlänge er en by i Dalarnas län i landskapet Dalarna i Sverige. Den er Borlänge kommunes administrasjonssenter. I 2010 hadde tettstedet Borlänge 41 734 innbyggere. Borlänge fikk bystatus i 1944.


== Historisk bebyggelse ==

Borlänge by kan sies å ha utviklet seg fra tre bebyggelseskjerner rundt Borlänge stasjon, Domnarvets Jernverk og Kvarnsvedens pappersbruk ved elven 3 km nord for jernverket. Store Kopparbergs Bergslag organiserte den bruksgata i Hushagen som ennå finnes bevart med både småhus og bostedskaserner.  Bergslagsbyn  som ble anlagt i 1915-20 ble formet som en mønsterbydel med arbeider- og tjenstemannsboliger tegnet av arkitekten Osvald Almqvist. Blant arkitektonisk interessante industribygninger i Borlänge kan kraftverkene ved Bullerforsen (arkitekt Klas Boman, 1910) og Forshuvudforsen (arkitekt Osvald Almqvist, 1921) nevnes. Borganäsvägen, som idag er sentral gågate, kom til å bli det forenende gatestrøket mellom stasjonssamfunnet Borlänge og Domnarvets Jernverk.
Borlänge fikk imidlertid aldri noen samlet, regelmessig byplan, og idag er bebyggelsen splittet i blokk mellom de nedsenkede, store trafikkårene. Jernbanestasjonen ble flyttet og senket i 1966, og i samband med det ble det oppført en ny stasjon vest for sentrum. Gamla Stationsgatan har dog beholdt sin karakter av hovedgate. Et administrasjonssentrum med rådhus og et stort Folkets hus er oppført på den nordre siden av jernbanens sportrasé. Hagakirken i Borlänge ble oppført i 1936 etter tegninger av John Åkerlund og sammenbygd med rådhuset.
Ljungberg Hall var opprinnelig en utstillingshall for verdensutstillingen Allmänna konst- och industriutställningen i Stockholm i 1897. Arkitekt Ferdinand Boberg og ingeniør Fritz Söberg konstruerte hallen som bidrag til Sveriges innovasjoner i teknologi og maskiner. Hallen er foreslått vernet av World Monuments Fund.


== Referanser ==
Falun

Falun er en by i Dalarnas län i landskapet Dalarna i Sverige. Falun er administrasjonssenter for både Falu kommune og Dalarnas län. I 2010 hadde tettstedet Falun 37 291 innbyggere. Sammen med nabobyen Borlänge danner Falun et område med nesten 100 000 innbyggere.
Falun er mest kjent for kobbergruven, som stengte i 1992, og de årlige skirenn i verdenscupen. Fire ganger, i 1954, 1974, 1993 og 2015 har ski-VM blitt arrangert i Falun, på Lugnet som også er et fredet område. I Falun blir en av verdens mest populære snowboard-konkurranser, The Battle, arrangert. EM i orientering ble arrangert her i 2012. I 2016 ble verdens nest største orienteringsstafett, Tiomila, arrangert her.
Falun var på 1400-tallet kjent som et handelssted for de omliggende områdene. Gruvedriften hadde pågått siden midten av 1200-tallet eller så tidlig som på 1000-tallet. Byen står i dag på UNESCOs Verdensarv-liste.
Da byen fikk bystatus i 1641 var Falun allerede en av de største byene i Sverige og forsynte 2/3 av verdens etterspørsel etter kobber. Et stort ras i 1687 dannet den karakteristiske forsenkningen Stora Stöten midt i byen. 
Falukorv har sin opprinnelse i byen. I tidligere tider ble okseskinn brukt til å lage rep i gruvene og det ble derfor slaktet 10 000 okser i året på det meste. Kjøttet fra disse oksene ble brukt til å lage Falukorv. Også den karakteristiske rødfargen på mange svenske bygninger kommer fra Falun. Dette produseres fortsatt i byen.


== Kjente personer fra Falun ==
Ferdinand Boberg, arkitekt
Mattias Flink, massemorder
Maria Hjorth, golfer
Jenny Kallur, idrettsutøver
Susanna Kallur, idrettsutøver
Marcus Ljungqvist, syklist
Thomas Quick,
Ernst Rolf, skuespiller og musiker.
Georg Skarstedt, skuespiller
Putte Wickman, jazz clarinetist
Walter Steiner, skihopper


== Referanser ==


== Eksterne lenker ==
Faluns hjemmeside
Kgl. Norsk Konsulat, Falun Arkivert 7. januar 2007 hos Wayback Machine.
Gagnef kommune

Gagnef kommune er en kommune i Dalarnas län i landskapet Dalarna i Sverige. Kommunens administrasjonssenter ligger i Djurås.


== Tettsteder ==
Gagnef kommune hadde åtte tettsteder i 2010. I tabellen oppgis antall innbyggere per 31. desember 2010.


== Administrativ historie ==
Kommunereformen i Sverige i 1952 påvirket ikke Gagnef. I 1971 ble Floda landskomun i Kopparbergs län og Gagnef slått sammen til Gagnefs kommun.


== Kommunevåpenet ==
Blasonering: I rødt felt bølger som danner et gaffelkors av gull

Bildet symboliserer Väster- och Österdalälven som flyter sammen og ble godkjent i 1946. Ved sammenslåingen hadde også Floda et våpen, men dette måtte vike for Gagnefs, som ble registrert i Patent og registreringsverket i 1974.


== Sjøer ==
Tansen,
Flosjön,
Närsen,
Gimmen,
Mojesjön,
Tyren,
Orsen,
St.Lövsjön.


== Referanser ==


== Eksterne lenker ==
Offisielt nettsted 
(en) Gagnef Municipality – kategori av bilder, video eller lyd på Commons 
Gagnefs kommun
Sportfiske i Gagnefs kommun
Hedemora

Hedemora er en by i Dalarnas län i landskapet Dalarna i Sverige. Det er Hedemora kommunes administrasjonssenter. I 2010 hadde tettstedet Hedemora 7 273 innbyggere og kommunen i alt en befolkning på 15 164.

Hedemora er den eldste og eneste middelalderbyen i Dalarna. Den ble grunnlagt i 1446 og fikk byprivilegier i 1459.


== Referanser ==
Leksand

Leksand er et tettsted i Dalarnas län i landskapet Dalarna i Sverige. Det er Leksand kommunes administrasjonssenter. I 2010 hadde tettstedet 5 934 innbyggere.Leksand består for det meste av Österdalälvens nordre og søndre bredder («Noret» og «Åkerø»).
Leksand har blitt kjent for stedets populære ishockeylag Leksands IF, som har fans over hele Sverige. Leksand er også et sentrum for svensk baseball.
Leksand er også kjent for å ha den største maistangfeiringen i Sverige. I Sammilsdal, en dødisgrop fra istiden, kan det under maistangreisningen midsommarafton samles opptil 30 000 mennesker.

		


== Referanser ==


== Eksterne lenker ==
(en) Leksand – kategori av bilder, video eller lyd på Commons 
Leksand kommune
Ludvika

Ludvika er en by i Dalarnas län i landskapet Dalarna i Sverige. Det er Ludvika kommunes administrasjonssenter. I 2010 hadde tettstedet Ludvika 14 498 innbyggere, hvorav 14 092 i Ludvika kommune og 406 i Smedjebacken kommune.


== Historie ==
Det statlige jernverket Gustav Vasa etablerte ved Ludvika omkring 1550 gikk i 1726 over i privat eie. Ved slutten av 1700-tallet vokste bebyggelsen ved bruket. Mot slutten av 1800-tallet gikk det nedover med jernproduksjonen  og den opphørte i 1890-årene. Ludvika fikk i 1879 jernbaneforbindelse til Göteborg og i 1900 til Stockholm.Fra 1900 opplevde Ludvika vekst basert på elektroindustri. Elektriska Aktiebolaget Magnet, som senere ble til ASEA-Ludvikaverken og en del av ABB, ble etablert i 1900.Ludvika fikk status som municipalsamhälle i 1901 og ble köping i 1915. Bystatus kom i 1919.


== Næringsliv ==
Per 2013 sysselsatte ABB rundt 2500 personer i Ludvika, det samme som antallet kommunalt sysselsatte. Landstinget og Spendrups Bryggeri var andre store arbeidsgivere.


== Referanser ==
Malung

Malung er et tettsted i Dalarnas län i landskapet Dalarna i Sverige. Det er Malung-Sälen kommunes administrasjonssenter. I 2010 hadde tettstedet 5 126 innbyggere.Malung er kjent for sin tradisjon innen skinnindustri. Stedet har også en folkehøgskole med folkemusikkutdanning. Siden 1983 arrangeres det en stor dansebandfestival i Malung hver sommer.


== Referanser ==
Orsa

Orsa er et tettsted i Dalarnas län i landskapet Dalarna i Sverige. Det er Orsa kommunes administrasjonssenter. I 2010 hadde tettstedet 5 308 innbyggere.


== Referanser ==
Rättvik

Rättvik er et tettsted i Dalarnas län i landskapet Dalarna i Sverige. Det er Rättvik kommunes administrasjonssenter. I 2010 hadde tettstedet 4 686 innbyggere.Rättvik kommune ligger ved den østre bredden av Siljan mellom Falun og Mora i Dalarna.
Rättvik ligger i et område som er preget av tradisjonelt jord- og skogbruk. Siden midten av 1900-tallet har Rättvik vært et populært turiststed, og kulturlivet lokker fremdeles mange turister fra hele verden. Blant arrangementene kan nevnes Rättviks marknad, Musik vid Siljan og Classic Car Week.
Den 628 meter lange Långbryggan er en bro ut til en liten øy i Siljan. På Hedsåsberget finner man det 28 meter høye og over 100 år gamle tretårnet Vidablick. 


== Referanser ==


== Eksterne lenker ==
(en) Rättvik – kategori av bilder, video eller lyd på Commons
Smedjebacken

Smedjebacken er et tettsted i Dalarnas län i landskapet Dalarna i Sverige. Stedet er administrasjonssenter i Smedjebacken kommune. I 2010 hadde tettstedet 5 100 innbyggere.Tettstedet ligger ved sjøen Norra Barken, omtrent fire mil sør for Borlänge.


== Historie ==

På 1300- eller 1400-tallet ble det oppført en steinkirke i By i Norrbärke. Kirken ble bygd ut til sin nåværende form mellom 1661 og 1724. Kirkens inventar kom for en stor del fra sognets brukseiere.
Kirken var et kapell i Söderbärke sogn fram til 1646, da Norrbärke ble skilt ut som eget sogn.I området hadde det lenge eksistert små smier, og i 1631 ble det på samme sted som dagens stålselskap Ovako anlagt en bergsmannssmie. Byen vokste med tiden også fram som et kommunikasjonssenter, ettersom både landverts- og vannveier møtes her. Her lå også ei havn for utskiping av jern fra områdets smelteverk og smier. 
Havna ble enda viktigere i 1795 da Strömsholms kanal sto ferdig med sitt nordre endepunkt i Smedjebacken. Bebyggelsen vokste på den tid fram langs Kyrkogatan. Den største utvidelsen av stedet kom etter 1856 da Smedjebackens Walsverk og jernbaneforbindelsen med Ludvika sto ferdig. For å møte den økte etterspørselen etter boliger ble det nå oppført hus også i Västansjö sør for Kolbäcksån, og på stedet sto den nye jernbanestasjonen klar i 1900. Samme år ble Smedjebacken et municipalsamhälle og 18 år senere köping. I dag brukes den tidligere havnen bare av fritidsbåter.
I Smedjebackens gammelgård finnes en del maskiner av Christopher Polhem, og 15 gamle bygninger, blant annet Bellmangården, som tilhørte Carl Michael Bellmans mormors far.


== Referanser ==


== Eksterne lenker ==
Fakta om Smedjebacken
Säter

Säter er en by i Dalarnas län i landskapet Dalarna i Sverige. Det er Säter kommunes administrasjonssenter. I 2010 hadde tettstedet 4 429 innbyggere.Säter fikk bystatus i 1642.


== Referanser ==
Vansbro

Vansbro er et tettsted i Dalarnas län i landskapet Dalarna i Sverige. Det er Vansbro kommunes administrasjonssenter. I 2010 hadde tettstedet 2 026 innbyggere.


== Referanser ==


== Eksterne lenker ==
(en) Vansbro – kategori av bilder, video eller lyd på Commons
Bollnäs

Bollnäs er en by i Gävleborgs län i landskapet Hälsingland i Sverige. Det er Bollnäs kommunes administrasjonssenter. I 2010 hadde tettstedet Bollnäs 12 842 innbyggere.


== Historie ==
Bollnäs ble til som knutepunkt på Norra stambanan. I 1906 bodde det snaut 1 000 personer der.Stedet fikk i 1888 status som municipalsamhälle og i 1906 ble det köping. Bollnäs fikk bystatus i 1942, da Bollnäs ble slått sammen med Björkhamre.


== Befolkningsutvikling ==


== Referanser ==
Gävle

Gävle er en by i Gävleborgs län i landskapet Gästrikland i Sverige.  Byen er administrasjonssenter for både Gävle kommune og Gävleborgs län. Ved utgangen av 2018 hadde Gävle 76 866 innbyggere, en økning på 2002 personer i forhold til innbyggertallet ved utgangen av 2015.Gävle fikk bystatus i 1446.


== Se også ==
Brynäs IF
Gefle IF


== Referanser ==


== Eksterne lenker ==
Offisielt nettsted 
(en) Gävle – kategori av bilder, video eller lyd på Commons 
(en) Gävle – galleri av bilder, video eller lyd på Commons
Ljusdal

Ljusdal er et tettsted i Gävleborgs län i landskapet Hälsingland i Sverige. Det er Ljusdal kommunes administrasjonssenter. I 2010 hadde tettstedet 6 230 innbyggere.

		
		


== Referanser ==
Ockelbo

Ockelbo er et tettsted i Gävleborgs län i landskapet Gästrikland i Sverige. Det er Ockelbo kommunes administrasjonssenter. I 2010 hadde tettstedet 2 724 innbyggere.Det er registrert ca. 150 fornminner i Ockelbo, blant annet noen steinalderbosetninger. De fleste er imidlertid graver fra den yngre jernalder. 
På 1200-tallet ble det bygd en kirke i romansk stil i Ockelbo. Det ble oppført en ny kirke i 1791–93. Denne kirken ble totalødelagt av brann i 1904. I 1906–08 ble det oppført en ny kirke etter tegninger av arkitekt Gustaf Améen, preget av nybarokk. 
I Ockelbo er Ockelbo Marknad blitt avholdt to ganger i året siden 1981. På stedet har det blitt produsert både snøscootere og båter av merket Ockelbo. 
Ockelbos basketballag, Ockelbo Basket, har spilt i den øverste divisjonen i Sverige, men ble degradert til en lavere divisjon på grunn av økonomiske problemer.


== Kjente personer fra Ockelbo ==
Svante Stockselius
Daniel Westling


== Referanser ==
Ovanåker kommune

Ovanåker kommune er en kommune i Gävleborgs län i landskapet Hälsingland i Sverige. Kommunens administrasjonssenter ligger i Edsbyn.


== Tettsteder ==
Ovanåker kommune hadde seks tettsteder i 2010. I tabellen oppgis antall innbyggere per 31. desember 2010.


== Referanser ==
Sandviken (Sverige)

Sandviken er en by i Gävleborgs län i landskapet Gästrikland i Sverige. Det er Sandviken kommunes administrasjonssenter. I 2010 hadde tettstedet Sandviken 22 965 innbyggere.Sandviken fikk bystatus først i 1943.


== Befolkningsutvikling ==


== Referanser ==


== Eksterne lenker ==
(en) Sandviken – kategori av bilder, video eller lyd på Commons
Söderhamn

Söderhamn er en by i Gävleborgs län i Sverige. Byen er administrasjonssenter i Söderhamn kommune og ligger ved kysten av landskapet Hälsingland. En bukt av Bottenviken, vanligvis kalt Söderhamnsfjärden, med utløpet av elven Söderhamnsån, danner naturhavnen som byen er anlagt rundt. Byen fikk bystatus i 1620. I 2010 hadde tettstedet Söderhamn 11 761 innbyggere.Utkikkstårnet Oscarsborg på Östra Berget i Söderhamn ble oppført i 1895, og har blitt et velkjent symbol for byen.
Langrennsløperen Anders Södergren kommer fra Söderhamn.


== Referanser ==


== Eksterne lenker ==
(en) Söderhamn – kategori av bilder, video eller lyd på Commons 
Söderhamn kommune
Falkenberg

Falkenberg er et tettsted i Hallands län i landskapet Halland i Sverige. Det er administrasjonssenter for Falkenberg kommune. I 2010 hadde tettstedet 20 035 innbyggere.Selve borgen Falkenberg ble anlagt ved en foss på sørsiden av elven Ätran en gang på slutten av 1200-tallet mens Erik Menved var konge. Den ble den danske kongens siste utpost mot nord. På den andre siden av elven, skiftevis under svensk og norsk styre, vokste handelsplassen Ätraby frem. Adskillige kongelige møter skal ha funnet sted i området, og det var herfra at Kristoffer II utstedte handelsprivilegier for Halmstad.
Borgen brant ned flere ganger. Etter den siste brannen i 1434 overtok byen borgens navn. Falkenberg fikk bystatus i 1558.
I dag framstår Gamla Stan med Sankt Laurentii kirke fra 1300-tallet som en av Sveriges best bevarte historiske bykjerner. 


== Kjente personer fra Falkenberg ==
Stellan Bengtsson


== Referanser ==


== Eksterne lenker ==
Hjemmeside
Den store danske
Om Falkenberg
Hylte kommune

Hylte kommune er en kommune i Hallands län i landskapene Halland og Småland i Sverige. Kommunens administrasjonssenter ligger i Hyltebruk.


== Tettsteder ==
Hylte kommune har seks tettsteder. I tabellen oppgis antall innbyggere per 31. desember 2010.


== Referanser ==
Laholm

Laholm er en by i Hallands län i landskapet Halland i Sverige. Den er administrasjonssenter for Laholm kommune. I 2010 hadde tettstedet 6 150 innbyggere.Laholm ligger ved elven Lagans utløp i Laholmsbukten. Det er Hallands minste, men også landskapets eldste by. Laholm fikk bystatus på  1200-tallet. 


== Bilder ==

		
		
		
		
		
		
		
		
		
		


== Referanser ==
Doische

Doische er en kommune i den belgiske provinsen Namur. Kommunen ligger på grensen mellom Belgia og Frankrike ikke langt fra elvene Hermeton og Viroin som er bielver til Maas. 


== Referanser ==
Couvin

Couvin er en kommune i den belgiske provinsen Namur. Under Fyrstbispedømmet Liège hadde Couvin status som en av de viktigste byene (fransk: bonnes villes) i Liège som gav utvidede byrettigheter. I landsbyen Brûly-de-Pesche som ligger innenfor kommunen Couvin bygget Organisation Todt under invasjonen i Frankrike i 1940 ett fremskutt hovedkvarter for Adolf Hitler kalt Wolfsschlucht I.
Couvin er den nest største kommunen i Belgia (målt i areal) etter Tournai.


== Referanser ==


== Eksterne lenker ==
(fr) Offisielt nettsted 
(en) Couvin – kategori av bilder, video eller lyd på Commons
Cerfontaine

Cerfontaine er en kommune i den belgiske provinsen Namur. 15. august hvert år blir det avholdt en marsj der deltakerne er kledd i franske uniformer fra Napoleonskrigene. Denne marsjen, sammen med andre prosesjoner i området Entre-Sambre-et-Meuse, ble i desember 2012 innskrevet på UNESCOs liste over Mesterverker i muntlig og immateriell kulturarv.Deler av Eau d'Heuresjøene, som utgjør den største innsjøen i Belgia, ligger innenfor kommunen Cerfontaine.


== Vennskapsbyer ==
 Louisville


== Referanser ==


== Eksterne lenker ==
Offisielt nettsted 
(en) Cerfontaine, Belgium – kategori av bilder, video eller lyd på Commons
Bräcke

Bräcke er et tettsted i Jämtlands län i landskapet Jämtland i Sverige. Det er Bräcke kommunes administrasjonssenter. I 2010 hadde tettstedet 1 651 innbyggere.Bräcke ligger 70 km sørøst for Östersund, helt inntil Revsundssjön og ved Norra stambanan som ved Bräcke bøyer av mot nordøst, mens tverrbanen fortsetter mot Östersund – Storlien (se under). Bräcke er omgitt av store skoger og innsjøer. 


== Kommunikasjon ==
Jernbanen har hatt stor betydning for Bräckes historie, og det var da jernbanen ble lagt her at samfunnet vokste opp. Banen mellom Sundsvall og Trondheim går forbi Bräcke, og flere tog stopper her, blant annet InterCity-toget mellom Storlien/Östersund og Stockholm. E14 går rett gjennom Bräcke. Det er bussforbindelse med Östersund.


== Service ==
Bräcke har politistasjon og brannstasjon. Det er apotek og systembolag. I Folkets hus er det et bibliotek. Bräcke har også arbeidsformidlingskontor og forsikringsselskap.


== Idrett ==
I Bräcke er det ishall, ridehall og idrettshall (Gunder Hägg-hallen). På idrettsplassen Björkhaga er det to fotballbaner. Bräcke Polar Bears spilte noen sesonger i 1. divisjon avdeling nord, men måtte legge ned A-lagsvirksomheten noen sesonger på grunn av for dårlig økonomi. Bräckes basketballag spilte på Sveriges nest høyeste nivå på 1990-tallet, daværende divisjon 1.


== Referanser ==


== Eksterne lenker ==
Bräcke kommunes nettsted